*Projekts*

LATVIJAS REPUBLIKAS MINISTRU KABINETS

|  |  |
| --- | --- |
| 2013. gada \_\_\_\_\_\_\_\_\_ | Noteikumi Nr. \_\_\_ |
| Rīgā | (prot. Nr.\_\_ \_\_.§) |

**Grozījumi Ministru kabineta 2011.gada 1.februāra noteikumos Nr.109**

**„Kārtība, kādā atsavināma publiskas personas manta”**

Izdoti saskaņā ar Publiskas personas mantas atsavināšanas likuma

4.panta 1.1 daļu, trešo un piekto daļu, 5.panta pirmo daļu,

6.panta pirmo daļu, 38.1 panta ceturto daļu un 47.pantu

1. Izdarīt Ministru kabineta 2011.gada 1.februāra noteikumos Nr.109 „Kārtība, kādā atsavināma publiskas personas manta” (Latvijas Vēstnesis, 2011, 25.nr.) šādus grozījumus:
	1. Izteikt 17.2.apakšpunktu šādā redakcijā:

„17.2. atsavināmās valsts kustamās mantas vienas vienības vai lietu kopības (ja tiek atsavināta lietu kopība) atlikusī bilances vērtība pēc grāmatvedības uzskaites datiem nepārsniedz 1500 *euro*.”

* 1. Izteikt 19.1.apakšpunktu šādā redakcijā:

„19.1. kustamās mantas vienas vienības vai lietu kopības (ja lietu kopība tiek mainīta vai nodota piegādātājam, izdarot ieskaitu) atlikusī bilances vērtība pēc grāmatvedības uzskaites datiem ir mazāka par 1500 *euro*;”

* 1. Izteikt 30., 31. un 32.punktu šādā redakcijā:

„30. Ja maiņas līgumā paredzamā līgumcena ir 4000 *euro* vai lielāka, piedāvājumu publiskas personas mantas maiņai pret līdzvērtīgu citas personas kustamo mantu, tai skaitā pretendentus, izvēlas Publisko iepirkumu likumā paredzētajā kārtībā.

31. Ja maiņas līgumā paredzamā līgumcena ir mazāka par 4000 *euro*, piedāvājumu publiskas personas kustamās mantas maiņai pret līdzvērtīgu citas personas kustamo mantu, tai skaitā pretendentus, izvēlas Publisko iepirkumu likuma 8.1 pantā paredzētajā kārtībā, nepiemērojot nosacījumus, kas paredzēti paziņojuma publikācijai par plānoto līgumu un informatīvā paziņojuma publikācijai par noslēgto līgumu.

32. Ja maiņas līgumā paredzamā līgumcena ir mazāka par 4000 *euro*, publiska persona vai tās iestāde, kuras valdījumā vai turējumā atrodas attiecīgā manta, papildus šo noteikumu 30.punktā noteiktajam savā mājaslapā internetā:

32.1. publicē paziņojumu par plānoto līgumu, nosakot piedāvājumu iesniegšanas termiņu, kas nav īsāks par septiņām dienām no paziņojuma publicēšanas dienas;

32.2. ne vēlāk kā piecas dienas pēc maiņas līguma noslēgšanas publicē informatīvu paziņojumu par noslēgto maiņas līgumu.”

* 1. Izteikt 36.punktu šādā redakcijā:

„36. Valsts nekustamā īpašuma atsavināšanas izdevumi procentos no realizācijas cenas ir šādi:

36.1. pārdodot apbūvētus zemesgabalus, – 50 procentu, bet ne mazāk kā 1300 *euro* no realizācijas cenas;

36.2. pārdodot citu nekustamo īpašumu, – 50 procentu, bet ne mazāk kā 2130 *euro* no realizācijas cenas.”

1. Noteikumi stājas spēkā 2014.gada 1.janvārī.

Ministru prezidents V.Dombrovskis

Finanšu ministrs A.Vilks

23.09.2013. 11.00

363

O.Odiņš

67095634, Oskars.Odins@fm.gov.lv